POF-prokureurs 'bespaar fonds miljarde' | Maroela Media
POF-prokureurs 'bespaar fonds miljarde'
Die hooggeregshof in Kaapstad. (Argieffoto: Ashraf Hendricks/GroundUp)
Indien die Padongelukkefonds (POF) van sy huidige paneel prokureurs ontslae raak, sal dit nie net tot die onnodige vertraging van sake lei nie, maar die geld wat aan eise uitbetaal word, sal met miljarde rande toeneem.
"Dit is nie waar dat ons jaarlikse regskoste R10 miljard beloop soos die hof beweer nie Omtrent 70% van dié geld word gebruik om die eisers se regskostes en mediese deskundiges te betaal. Ons spaar die fonds boonop miljoene in uitbetalings, juis omdat ons die eise suksesvol teenstaan en die eisbedrae aansienlik verminder," sê Johann Hammann, 'n prokureur van Hammann Moosa Inc. Dié firma is een van 45 regsfirmas wat die POF se besluit om van sy paneel prokureurs ontslae te raak, in die hof betwis.
Die Padongelukkefonds (POF) het 'n tender vir 'n paneel prokureurs wat van Junie vanjaar die fonds moes verteenwoordig, gekanselleer. Die fonds eis nou dat die huidige prokureurs die besonderhede van alle bestaande sake aan die POF oorhandig sodat die nodige reëlings getref kan word voordat die paneel se termyn op 31 Mei verstryk.
Volgens die bestuur van die POF kan hulle miljoene rande bespaar deur self eise teen die fonds te behartig en is besparings dringend nodig om te keer dat die fonds heeltemal insolvent raak. Die paneel prokureurs, wat uit amper 100 prokureurs bestaan, het 'n dringende aansoek by die hooggeregshof in Pretoria ingedien om die fonds se besluit om die tender te kanselleer, ter syde te stel.
Die hooggeregshof in Pretoria het reeds beslis dat die prokureurs bestaande sake oorhandig, aangesien dit die fonds in chaos sal dompel indien hulle nie vroegtydig die lêers ontvang om die sake oor te neem nie. Die hof sal later besluit oor die aansoek dat die POF se besluit om die tender te kanselleer, ter syde gestel moet word.
Die prokureurs stem nie saam met die hof se uitspraak nie en meen daar sal juis chaos wees indien die fonds die sake oorneem. Hulle het reeds aansoek gedoen om verlof tot appèl en wag om te hoor of dit toegestaan sal word.
"Daar is tans omtrent 340 000 uitstaande sake teen die POF. Die fonds het nie eens genoeg plek om hierdie dokumente te stoor nie," sê Hamman.
Hy sê die POF het nie die kundigheid of kapasiteit om die eise self te verdedig nie en die bestuur se doelwit om eise binne 120 dae af te handel, is nie prakties haalbaar nie. Hy sê sonder die nodige kundigheid sal sake óf onnodig vertraag word óf eise sal onbetwis uitbetaal word, met die gevolg dat die fonds jaarliks miljarde rande meer in eise sal uitbetaal as nou. "Net in die afgelope 20 hofsake wat ons firma behartig het, het ons prokureurs dit reggekry dat slegs 23% van die bedrag wat aanvanklik geëis is, deur die hof aan die eiser toegestaan word. Só het ons die fonds ongeveer R52 miljoen gespaar."
Daarom meen die prokureurs dit is nie net in individuele belang dat die hof in hul guns beslis soos regter Norman Davis in sy uitspraak bevind het nie, maar in belang van belastingbetalers en eisers, wie se eise andersins jare lank vertraag sal word.
In die nuus Padongelukkefonds prokureur
Parlement maak geskiedenis met eerste virtuele ontmoeting
Om eerlik te wees daar is glads te veel Traffic op SA se paaie vanaf die begin van 'lockdown'
Waar gaan almal heen? Hulle kan sekerlik nie almal noodgevalle of noodsaaklike aktiwiteite aan deelneem nie!
Dit maak geensins enige logiese denke moontlik nie.
POF gaan baantjies vir boeties skep.
Familie lid van ons het 'n geldige eis teen die POF gehad nadat 'n nalatige voertuig bestuurder hom van sy motorfiets gestamp het. Hy het 'n prokureur aangestel om die eis te behartig vir 'n bedrag wat hom toekom. Die prokureurs van die POF het van die begin af omtrent alles in die boek gedoen om die eis se betaling te vertraag. Die hof het uiteindelik 'n bevel uitgereik om te betaal en die POF het dit teengestaan tot die saak by die Hoogeregshof in Pietermaritzburg voorkom. Die saak is op die rol geplaas en hulle is soontoe vir die… Lees meer »
Wielspore, ek beleef tans presies die teenoorgestelde met 'n kennis se eis. Haar kinders is ernstig beseer in 'n taxi ongeluk – vandag presies 'n jaar gelede. Die plaaslike hospitaal het die dogtertjie basies vermink met brouwerk aan haar pelvis. Sy was rolstoel-gebonde. Die POF prokureurs het haar en haar boetie al telkens met hulle eie voertuie na spesialiste in Polokwane en Pretoria geneem. En voorlopig self daarvoor betaal. Die dogtertjie kon binne 'n maand met krukke loop en die seuntjie se breinbesering word ook behandel. Ja, die prokureurs gaan hulle betaling ontvang, maar ek het nog nooit soveel deernis… Lees meer »
Jip, prokereurs sal hoog en laag baklei hierteen. Hulle kry tot 25% van die eis of vra tot R10000.00 per uur. Dit is al werk wat hulle doen en die besluit beteken hulle is werkloos.